# Darcy Lima

Darcy Gustavo Machado Vieira Lima (Rio de Janeiro, 22 de maig de 1962), és un jugador d'escacs brasiler. Obtingué el títol de Mestre Internacional el 1989, i el de Gran Mestre el 1997. El 2010 la FIDE li va atorgar el títol de FIDE Trainer, el segon màxim títol d'entrenador internacional.
Tot i que roman pràcticament inactiu des d'octubre de 2012, a la llista d'Elo de la FIDE de desembre de 2014, hi tenia un Elo de 2526 punts, cosa que en feia el jugador número 7 del Brasil. El seu màxim Elo va ser de 2550 punts, a la llista d'abril de 2001 (posició 251 al rànquing mundial).

## Resultats destacats en competició

Al començament de la seva carrera, el 1980, va guanyar a Fortaleza la VII edició del Campionat Juvenil del Brasil. Ha estat en tres ocasions Campió del Brasil (1992, 2002, 2003). Va guanyar en dues ocasions el Zonal Sulamericano a São Paulo 2000 i 2003.
L'any 2000 va tenir una mala actuació al Campionat del món de la FIDE per sistema K.O. jugat a Nova Delhi, on fou eliminat en primera ronda, per Aleksandr Grisxuk per 2½ : 1½. El 2001 fou 2n al Campionat Sud-americà d'escacs (Torneig Zonal 2.4 de la FIDE), celebrat a Sao Paulo, rere el campió Giovanni Vescovi, i per davant de Gilberto Milos (3r).
A les darreries de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una mala actuació i fou eliminat en primera ronda per Konstantín Sakàiev.
El 2007, empatà als llocs 1r-5è al Campeonato Continental Absoluto celebrat a Cali, Colòmbia (el campió, per millor desempat, fou Julio Granda).
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, tot i que fou eliminat en primera ronda per Piotr Svídler (½-1½).

### Participació en Olimpíades d'escacs

Lima ha participat, representant el Brasil, en onze Olimpíades d'escacs (1988–2008).

## Referències

* ↑ «Biografia de Darcy Lima» (en portuguès). brasilbase.pro.br. Arxivat de l'original el 2011-05-03. [Consulta: 9 maig 2011].
* ↑ «Nota biogràfica de Darcy Lima» (en anglès). Chessgames.com. [Consulta: 26 novembre 2011].
* ↑ «Llista de FIDE Trainers» (en anglès). Fide.com. [Consulta: 18 novembre 2014].
* ↑ «"Rànquing d'escaquistes per federació: Brasil"» (en anglès). lloc web de la FIDE. [Consulta: 28 desembre 2014].
* ↑ Posició al rànquing mundial i evolució Elo de Darcy Lima «benoni.de» (en alemany). Arxivat de l'original el 2014-03-18. [Consulta: 26 novembre 2011].
* ↑ «VII edició del Campionat Juvenil del Brasil, Fortaleza, 1980» (en portuguès). brasilbase.pro.br. [Consulta: 9 maig 2011].
* ↑ «Historial dels Campionats d'escacs del Brasil» (en portuguès). brasilbase.pro.br. [Consulta: 9 maig 2011].
* ↑ «Zonal Sulamericano a São Paulo 2000» (en portuguès). brasilbase.pro.br. Arxivat de l'original el 2011-07-25. [Consulta: 9 maig 2011].
* ↑ «Zonal Sulamericano a São Paulo 2003» (en portuguès). brasilbase.pro.br. Arxivat de l'original el 2011-07-25. [Consulta: 9 maig 2011].
* ↑ «FIDE World Chess Championship 2000» (en anglès). mark-weeks.com. [Consulta: 27 abril 2011].
* ↑ «Zonal de Sao Paulo, 2001, quadre de classificació» (en anglès). The Week in Chess 345. [Consulta: 3 maig 2011].
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ «Copa del món d'escacs de 2005» (en anglès). The Week in Chess 580. Arxivat de l'original el 2007-10-07. [Consulta: 9 maig 2011].
* ↑ «Classificació del “Campeonato Continental Absoluto”, Cali 2007». chess-results.com. [Consulta: 28 desembre 2014].
* ↑ Shahade, Jennifer. «Akobian and Ivanov Tie for 1st in Cali» (en anglès). Federació d'escacs dels Estats Units, 21-07-2007. [Consulta: 28 desembre 2014].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ «Fitxa de Darcy Lima» (en anglès). olimpbase.org. [Consulta: 9 maig 2011].
* ↑ «Composició de tots els equips nacionals a l'Olimpíada de Dresden de 2008» (en anglès). chessdom.com. [Consulta: 9 maig 2011].

## Enllaços externs

* Estimació Elo de Darcy Lima a «chessmetrics.com». [Consulta: 26 novembre 2011]. (anglès)
* Bartelski, Wojciech. «Fitxa de Darcy Lima a Olimpbase» (en anglès). olimpbase.org. [Consulta: 26 novembre 2011].